
       PATVIRTINTA
Šakių rajono savivaldybės mero
           2026 m. kovo      d.
          potvarkiu Nr. MT-
 

LEIDIMŲ ĮRENGTI IŠORINĘ REKLAMĄ IŠDAVIMO TVARKOS APRAŠAS
 
I SKYRIUS
BENDROSIOS NUOSTATOS

[bookmark: part_1041e9bc0295484187498c506373f6c2]1. Leidimų įrengti išorinę reklamą išdavimo tvarkos aprašas (toliau – Aprašas) nustato išorinės reklamos įrengimo bendruosius reikalavimus, leidimų įrengti išorinę reklamą išdavimo, atsisakymo juos išduoti, įspėjimo apie galimą leidimo galiojimo panaikinimą ir leidimų galiojimo panaikinimo tvarką Šakių rajono savivaldybės (toliau – Savivaldybės) teritorijoje.
[bookmark: part_5604b8114ff545648053222a752cb42b]2. Aprašo paskirtis – užtikrinti, kad leidimai Savivaldybės teritorijoje būtų išduodami pagal Lietuvos Respublikos reklamos įstatymo, Išorinės reklamos įrengimo taisyklių, patvirtintų Lietuvos Respublikos ūkio ministro 2013 m. liepos 30 d. įsakymu Nr. 4-670 ,,Dėl išorinės reklamos įrengimo taisyklių patvirtinimo“ (toliau – Taisyklės) ir šio Aprašo reikalavimus.
[bookmark: part_11c9cfc3f2aa41bc8bf0bb9db6f71e6e]3. Apraše vartojamos sąvokos atitinka Lietuvos Respublikos reklamos įstatyme ir Taisyklėse minimas sąvokas.

II SKYRIUS
IŠORINĖS REKLAMOS ĮRENGIMO REIKALAVIMAI
 
[bookmark: part_26382c4affa04305b98d82e6aa06236a]4. Draudžiama įrengti išorinę reklamą:
[bookmark: part_795d7006032e40e4be139afa94904c17]4.1. keliuose, virš kelių, kelių juostose. Išorinę reklamą įrengti taip pat draudžiama kelių apsaugos zonose, išskyrus atvejus, nustatytus Lietuvos Respublikos specialiųjų žemės naudojimo sąlygų įstatyme. Kelių apsaugos zonose gyvenvietėse įrengti išorinę reklamą draudžiama, jeigu ji gali užstoti technines eismo reguliavimo priemones, pabloginti matomumą, akinti eismo dalyvius, kelti pavojų eismo dalyviams. Draudžiama naudoti išorinę reklamą, imituojančią kelio ženklus ir (ar) naudojančią kelio ženklų simboliką;
[bookmark: part_67b6802a0e5248a1a5d8af02261d9f6d]4.2. ant skulptūrų, paminklų ir medžių;
[bookmark: part_265347298ce84e2d8982ca393660d55a][bookmark: part_2222d2f06f63485d9e13c04c159e580a]4.3. gamtiniuose ir kompleksiniuose draustiniuose, valstybiniuose parkuose, jeigu išorinė reklama nesusijusi su draustiniuose ar valstybiniuose parkuose saugomais kompleksais ir objektais (vertybėmis). Šis draudimas netaikomas įrengiant išorinę reklamą draustiniuose ir valstybiniuose parkuose esančių miestų ir miestelių teritorijose;
[bookmark: part_895feeace6a4412993250c4e6a31669c]4.4. neturint žemę, statinius ar kitus objektus, ant kurių ji įrengiama, nuosavybės teise ar kitais teisėtais pagrindais valdančio asmens (toliau – Savininkas) sutikimo;
[bookmark: part_12bff681c5a34893a1914a380ab7f502]4.5. kai išorinė reklama įrengiama ant bendrosios dalinės nuosavybės teise valdomų bendrojo naudojimo objektų, – jeigu nėra bendraturčių sutarimo, nurodyto Lietuvos Respublikos civilinio kodekso (toliau – Civilinis kodeksas) 4.75 straipsnio 1 dalyje;
[bookmark: part_90ebb0f540e945f9b9496269c81458f8]4.6. kai išorinė reklama įrengiama ant daugiabučių gyvenamųjų namų butų ir kitų patalpų savininkų bendrosios dalinės nuosavybės teise valdomų bendrojo naudojimo objektų, – neturint šių namų butų ir kitų patalpų savininkų sprendimo dėl sutikimo įrengti išorinę reklamą, priimto Civilinio kodekso 4.85 straipsnyje nustatyta tvarka, išskyrus atvejus, kai ant daugiabučiame gyvenamajame name esančių reklamos davėjo nuosavybės teise ar kitais teisėtais pagrindais valdomų negyvenamosios paskirties patalpų, kuriose yra jo buveinė arba prekybos ar paslaugų teikimo vieta, išorinės sienos, kuri yra bendrojo naudojimo objektas, įrengiama iškaba, kuriai nenaudojamas apšvietimas. Šiais atvejais laikoma, kad butų ir kitų patalpų savininkų sprendimas dėl sutikimo įrengti iškabą priimtas, kai gauta butų ir kitų patalpų savininkų susirinkime ar raštu balsavusių butų ir kitų patalpų savininkų balsų dauguma, bet ne mažiau kaip 1/4 visų butų ir kitų patalpų savininkų balsų, o kai ši išorinė siena pagal butų ir kitų patalpų savininkų bendrijos, jungtinės veiklos sutarties dalyvių arba bendrojo naudojimo objektų administratoriaus sudarytą bendrojo naudojimo objektų sąrašą naudojama tenkinti ne viso daugiabučio gyvenamojo namo, o tik atskiroje jo dalyje esančių butų ir kitų patalpų savininkų poreikius, – ne mažiau kaip 1/4 tos dalies butų ir kitų patalpų savininkų balsų;
[bookmark: part_eaf8c46fb68b4ab782cd21ae83920ce8][bookmark: part_227881e8509d42a9b494b2e7f1337c41]4.7. neturint leidimo įrengti išorinę reklamą, išskyrus šio aprašo 5 punkte nurodytus atvejus.
[bookmark: part_4dd2f67897eb4bfe8d085682586f69a8]5. Leidimas nereikalingas, kai:
[bookmark: part_c374adc8fc6a4f45aed5a9618fee6a7a]5.1. reklamos pateikimo priemonės yra nekilnojamojo turto registre įregistruotame statinyje su stogu ir galinėmis sienomis ar be sienų ir ant šių reklamos pateikimo priemonių pateikiama reklama yra susijusi su šiame statinyje vykdoma veikla;
[bookmark: part_6b4275314e9f4ca083e3a67e11210ec5]5.2. reklamos pateikimo priemonės yra patalpose, tačiau reklama yra matoma iš lauko pusės;
[bookmark: part_1b8605a1ee4641a5ae1d3d74f1709854]5.3. išorinė reklama pateikiama ant transporto priemonės, kuri įrengta kaip prekių pardavimo vieta arba naudojama pagal jos tiesioginę paskirtį žmonėms ir (arba) kroviniams vežti, išskyrus atvejus, kai ant transporto priemonės įrengiama speciali reklamos pateikimo priemonė ir ant jos pateikiama išorinė reklama;
[bookmark: part_102bd340c0c24788b219fab2111921b2]5.4. iškaba turi būti įrengiama pagal Lietuvos Respublikos notariato įstatymu, Lietuvos Respublikos antstolių įstatymu įgaliotos institucijos patvirtintą formą;
[bookmark: part_96ed790582fa4d688cba23ee3bd68165]5.5. įrengiama ne didesnio kaip 0,3 m2 ploto iškaba;
[bookmark: part_eb5acc4967994fd69670d22ca7f5f854]5.6. įrengiama iškaba, ant kurios ar kurioje pateikiamas tik reklamos davėjo pavadinimas ir (arba) vardas, pavardė arba reklamos davėjo prekybos ar paslaugų teikimo vietos pavadinimas arba parduodamų prekių ar teikiamų paslaugų pavadinimas ir (arba) darbo laikas.
[bookmark: part_fbf073853c9042d9a180c86873400472]6. Iškaboms, nurodytoms aprašo 5.6 papunktyje, keliami reikalavimai:
[bookmark: part_182a40ad3d8d4afdb53e3d40c99d4072]6.1. iškaba turi būti įrengiama ant reklamos davėjo buveinės, prekybos ar paslaugų teikimo vietos pastato arba ant kitų prekybos ar paslaugų teikimo vietų (palapinės, kiosko, taromato ir pan.) išorinės sienos, langų ar durų ne aukščiau kaip 4 metrai nuo žemės paviršiaus (grindinio), neįskaitant iškabos aukščio;
[bookmark: part_443bc5336c4f49ddb56455cc04f0d5bd]6.2. iškabos plotas turi būti ne didesnis kaip:
[bookmark: part_d9b44ee723384b27894cbe7aefaaf92d]6.2.1. 0,5 m2, kai iškaba įrengiama ant gyvenamojo pastato;
[bookmark: part_acf8309ab8fe4ce18c0407a474d09d10]6.2.2. 1 m2, kai iškaba įrengiama ant negyvenamojo pastato ir ant kitų prekybos ar paslaugų teikimo vietų;
[bookmark: part_b83a4cbb69ae4e0cabfaf649c9a7bd63]6.3. ant laikinųjų statinių ir ant kitų prekybos ar paslaugų teikimo vietų įrengiamos iškabos plotas, kai joje nurodyta informacija pateikiama ant pritaikytų išorinės reklamos pateikimo priemonių, naudojant lipdukus, užrašus ir pan., turi būti ne didesnis kaip 2 m2;
[bookmark: part_daadf231917542b7ab07598360e6acef]6.4. kai iškaba įrengiama ant daugiabučių gyvenamųjų namų butų ir kitų patalpų savininkų bendrosios dalinės nuosavybės teise valdomų bendrojo naudojimo objektų, jai įrengti negali būti naudojamas apšvietimas.
[bookmark: part_318d626f92ee4a74bc2688127993601d]7. Išorinė reklama, įrengiama ant stulpų, lynų ar kitokių konstrukcijų, esančių virš gatvių, –gali būti tik trumpalaikė reklama, kurios leidimo galiojimo terminas ne ilgesnis kaip 30 dienų.
[bookmark: part_54303c044d30478e82b3fa9576f00feb]8. Įrengti išorinę reklamą kultūros paveldo objektuose, jų teritorijose ir apsaugos zonose leidžiama tik Lietuvos Respublikos nekilnojamojo kultūros paveldo apsaugos įstatymo nustatytais atvejais gavus už kultūros paveldo objekto apsaugą atsakingos institucijos sutikimą, saugomose teritorijose – gavus saugomų teritorijų direkcijos arba Aplinkos apsaugos departamento, kai saugomoje teritorijoje nėra įsteigtos saugomų teritorijų direkcijos, sutikimą.
[bookmark: part_417b150ce4ac492e88f10c8c45f172c1]9. Išorinė reklama turi būti įrengiama vadovaujantis projektavimą, architektūrą, statybą, kultūros paveldo objektų ir kraštovaizdžio apsaugą, teritorijų planavimą, eismo saugumą ir valstybinės kalbos vartojimą reglamentuojančių teisės aktų nuostatomis.
[bookmark: part_ca6adbbc01a542a79804543629bceccc][bookmark: part_009431b5b59344cc83fabc379a6fa7f6]III SKYRIUS
PARAIŠKOS IŠDUOTI LEIDIMĄ PATEIKIMO TVARKA
 
[bookmark: part_070b45f4200248e5a09a1c6e595f5d9a]10. Pareiškėjas, norintis gauti leidimą, Savivaldybės administracijai tiesiogiai, el. paštu savivaldybe@sakiai.lt, per Elektroninius valdžios vartus arba per VIISP (Valstybės informacinių išteklių sąveikumo platformą) turi pateikti:
[bookmark: part_46875ccbc83643dc84419ba33f6f35f8]10.1. paraišką gauti leidimą (priedas), kurioje nurodoma:
[bookmark: part_31a09e0c6fe44b2481c8aa600af81d9a]10.1.1. pareiškėjo (juridinio asmens) pavadinimas, teisinė forma, kodas, buveinė; pareiškėjo (fizinio asmens) vardas, pavardė, asmens kodas (jeigu pagal užsienio valstybės teisės aktus fiziniam asmeniui nesuteikiamas asmens kodas, nurodoma tik gimimo data), adresas korespondencijai, telefono ryšio numeris, elektroninio pašto adresas (jeigu pareiškėjas jį turi);
[bookmark: part_a6e98e3ed9474f75a4ee8afd2cc6d3dd]10.1.2. išorinės reklamos plotas, kuris apskaičiuojamas pagal stačiakampio plotą, kurio aukštis ir plotis matuojamas pagal labiausiai nutolusius reklaminio įrenginio paviršiaus, skirto reklamai skleisti, taškus arba skleidžiant reklamą ant pritaikytos priemonės – pagal labiausiai nutolusius reklamos taškus;
[bookmark: part_8ad183dcf4b448e29e3a0910713c5857]10.1.3. išorinės reklamos įrengimo adresas, vieta;
[bookmark: part_7630b263ce8f41d2b991e99de81fc2f6]10.1.4. reklamos skleidimo laikotarpis;
[bookmark: part_7ac64a892d874a8ca0fcee24b1369a26]10.1.5. informacija apie savivaldybės institucijos išduotą statybą leidžiantį dokumentą, jei reklaminiam įrenginiui, ant kurio numatoma skleisti išorinę reklamą, statyti ar įrengti, yra privalomas šis dokumentas;
[bookmark: part_f96fec9e9d1d415b91be28c7309fe119]10.1.6. jeigu išorinė reklama įrengiama pagal tipinio dydžio ir turinio išorinės reklamos įrengimo projektą (toliau – Tipinis projektas), – Tipinio projekto numeris;
[bookmark: part_80656ece84fd4b419def255a2663ab90]10.1.7. turimo leidimo numeris, jo išdavimo data (kai, likus ne mažiau kaip 20 darbo dienų iki leidimo galiojimo termino pabaigos, pareiškėjas nori gauti naują leidimą);
[bookmark: part_0a0f319283254be88e09536d9bb181f0]10.1.8. informacija, ar pareiškėjas yra žemės, statinių, įrenginių ar kitų objektų, ant kurių įrengiama išorinė reklama, savininkas;
[bookmark: part_03e7a3832a22496994b3c187fa28233c]10.1.9. kokiu būdu (tiesiogiai, elektroniniu paštu ar per kontaktinį centrą) pareiškėjas norėtų gauti leidimą išduodančios institucijos pranešimus;
[bookmark: part_7723ac771b5d4439b3375cb9b201082a]10.2. dokumentus, patvirtinančius žemės, statinių, įrenginių ar kitų objektų, ant kurių įrengiama išorinė reklama, nuosavybės teise ar kitais teisėtais pagrindais valdančio asmens (toliau – savininkas) sutikimą, išskyrus atvejus, kai pareiškėjas pats yra šių objektų savininkas. Jeigu išorinė reklama įrengiama ant bendrojo naudojimo objektų – butų ir kitų patalpų savininkų daugumos sutikimą, jeigu butų ir kitų patalpų savininkų bendrijos įstatuose ar jungtinės veiklos sutartyje nenumatyta kitaip;
[bookmark: part_6ed4bad869ad447ab39bc2f2972ad90a]10.3. išorinės reklamos įrengimo projektą (toliau – Projektas), išskyrus atvejus, kai išorinė reklama įrengiama pagal Tipinį projektą. Projektą sudaro:
[bookmark: part_7d34538226914720af8642da745927f6]10.3.1. aiškinamasis raštas;
[bookmark: part_78b85e99902c494ca5fbc00797feaa4a]10.3.2. reklaminiam įrenginiui suprojektuota vieta topografiniame plane, įrenginio matmenys nuo požeminių tinklų iki gretimybių bei sklypų ribų, kai reklaminis įrenginys įrengiamas žemės sklype;
[bookmark: part_5e88a752c4bc47f6a74948eb2fc0a821]10.3.3. išorinės reklamos įrengimo vietą apibūdinantys duomenys (situacijos schema, viso objekto, ant kurio planuojama įrengti reklamą, esamos padėties spalvota nuotrauka ar projektas (kai objektas nepastatytas ar neįrengtas);
[bookmark: part_6654c3baeaf847868a82bea7e59c2adc]10.3.4. išorinės reklamos spalvinis ir grafinis vaizdas;
[bookmark: part_eee23468339e455e9188dd73a9aa4865]10.3.5. reklaminio įrenginio projektas;
[bookmark: part_6a4856d59da24ca3881b5281538e2278]10.3.6. laikiklių bei tvirtinimo mazgų brėžiniai, jei reklama tvirtinama laikikliais;
[bookmark: part_1129555d723d437880ca093b3ea76294]10.4. Reklamos įstatymo 12 straipsnio 3 dalyje nurodytus sutikimus (raštai ir (ar) žymos projekte);
[bookmark: part_726b1902e75b4654ab06ab463943db72]10.5. jei išorinė reklama įrengiama ant stulpų, lynų ar kitokių konstrukcijų, esančių virš gatvių – šiuos objektus eksploatuojančių subjektų rašytinį sutikimą.
[bookmark: part_2b44b8ab85e34fd9a6528c05994f0eea]11. Teikiant paraišką popierine forma, prie paraiškos pridedamas vienas projekto egzempliorius.
[bookmark: part_292b0d062a274a98ab95b3839ac54de4]12. Teikdama paslaugas, Savivaldybės administracija gauna informaciją iš Lietuvos Respublikos gyventojų registro apie asmens deklaruotą gyvenamąją vietą, Juridinių asmenų registro VĮ Registrų centras informaciją apie juridinio asmens statusą, Nekilnojamojo turto registro – apie teisinę registraciją pastato ar žemės sklypo, kai pareiškėjas pats yra žemės, statinių, įrenginių ar kitų objektų, ant kurių įrengiama išorinė reklama, savininkas, statybos leidimų ir statybos valstybinės priežiūros informacinės sistemos „Infostatyba“ – informaciją apie Savivaldybės administracijos išduotą statybą leidžiantį dokumentą, jei reklaminiam įrenginiui, ant kurio numatoma skleisti išorinę reklamą, statyti ar įrengti yra privalomas šis dokumentas.
[bookmark: part_927d5133e0934e148ed3d02cd5cef8c1]
IV SKYRIUS
PARAIŠKOS IR PRIE JOS PRIDEDAMŲ DOKUMENTŲ TIKRINIMO IR IŠORINĖS REKLAMOS BEI REKLAMINIŲ ĮRENGINIŲ PROJEKTŲ DERINIMO TVARKA
 
[bookmark: part_c2df0e206f504634a3419ae219e70866]13. Užregistruota paraiška kartu su gautais dokumentais perduodama nagrinėti Savivaldybės administracijos Architektūros ir urbanistikos skyriui (toliau – Skyrius).
14. Skyriaus atsakingas darbuotojas, gavęs pareiškėjo paraišką išduoti leidimą ir kitus aprašo 10 punkte nurodytus dokumentus, ne vėliau kaip per 5 darbo dienas nuo jų gavimo paraiškoje nurodytu būdu išsiunčia pareiškėjui patvirtinimą, kad paraiška gauta. Patvirtinime nurodoma: paraiškos registravimo numeris; terminas, per kurį turi būti išnagrinėta paraiška; informacija apie tai, kad jeigu per nurodytą terminą leidimas neišduodamas ir nepateikiamas motyvuotas rašytinis atsisakymas jį išduoti, laikoma, kad leidimas išduotas; galimos pareiškėjo teisių gynimo priemonės, kuriomis jis galėtų pasinaudoti, jeigu kiltų jo ir leidimą išduodančios institucijos ginčų.
[bookmark: part_10063e4ff1bb4bbe8f69c0e71593296f][bookmark: part_1ca7ccaab84e463bb0b08a097f3d667f]15. Jei paraiška ir (ar) kiti dokumentai, kurių reikia leidimui išduoti, nevisiškai, neteisingai užpildyti arba juose pateikti neteisingi duomenys, arba pateikti ne visi dokumentai, kurių reikia leidimui išduoti, Skyriaus atsakingas darbuotojas ne vėliau kaip per 5 darbo dienas nuo dokumentų, kurių reikia leidimui išduoti, gavimo paraiškoje nurodytu būdu praneša apie tai pareiškėjui ir nustato ne trumpesnį kaip 5 darbo dienų terminą trūkstamiems arba patikslintiems dokumentams pateikti, taip pat informuoja, kad terminas leidimui išduoti skaičiuojamas nuo visų tinkamai įformintų dokumentų gavimo dienos.
[bookmark: part_342050ae280746f3ad50813dd9fdeac0]16. Išorinės reklamos įrengimo projektas turi būti suderintas su Savivaldybės administracijos kalbos tvarkytoju ir vyriausiuoju Savivaldybės administracijos architektu.

V SKYRIUS
LEIDIMŲ IŠDAVIMO TVARKA
 
[bookmark: part_23c566e0cc5344478b42fdd38b249def]17. Leidimas išduodamas arba reklaminės veiklos subjektui pateikiamas rašytinis motyvuotas atsisakymas jį išduoti ne vėliau kaip per 20 darbo dienų, o kai reklama įrengiama pagal patvirtintą tipinio dydžio ir turinio išorinės reklamos įrengimo projektą – per 10 darbo dienų nuo visų tinkamai įformintų dokumentų leidimui išduoti gavimo. Jeigu per nurodytus terminus leidimą išduodanti institucija neišduoda leidimo ir nepateikia motyvuoto rašytinio atsisakymo išduoti leidimą, laikoma, kad leidimas išduotas.
[bookmark: part_6d6d70caf89745f68ff91dc8d6e3ba1e]18. Leidimas išduodamas per Licencijų informacinę sistemą (toliau – LIS) Savivaldybės merui priėmus sprendimą dėl leidimo išdavimo. 
[bookmark: part_15b54ddd21874140b276e81cd70190b8]19. Už leidimo išdavimą imama Savivaldybės tarybos nustatyta vietinė rinkliava.
[bookmark: part_6c90f0ddd3e348729219037d40aaca55]20. Leidimo galiojimo terminas nustatomas atsižvelgiant į paraiškoje išduoti leidimą nurodytą laikotarpį, arba, kai išorinė reklama įrengiama ne ant pareiškėjo nuosavybės teise ar kitais teisėtais pagrindais valdomo turto – pagal žemės, statinių ar kitų objektų, ant kurių įrengiama išorinė reklama, savininko sutikimo galiojimo laikotarpį, tačiau negali būti ilgesnis kaip 10 metų.
[bookmark: part_f3fcac708c5f46b6b122fdb98720df36]21. Leidime nurodoma:
[bookmark: part_6a3d8e94cb534a0bb6a0136a0248a5a5]21.1. leidimą išduodanti institucija;
[bookmark: part_f5809b77360247ffa68204533a061f81]21.2. leidimo numeris;
[bookmark: part_f263dc1967bd4ae288643bc7d15fb5a9]21.3. reklaminės veiklos subjekto, kuriam išduotas leidimas (toliau – leidimo turėtojas), duomenys: juridinio asmens pavadinimas, teisinė forma, kodas, buveinė; fizinio asmens vardas, pavardė, asmens kodas (jeigu pagal užsienio valstybės teisės aktus fiziniam asmeniui nesuteikiamas asmens kodas, nurodoma tik gimimo data), telefono ryšio numeris, elektroninio pašto adresas (jeigu leidimo turėtojas jį turi);
[bookmark: part_c55ebd4205e149ddb6fb2f1e3f99751a]21.4. išorinės reklamos įrengimo adresas (vieta);
[bookmark: part_2ff102e7948b4783a6b961c3c148551f]21.5. išorinės reklamos plotas;
[bookmark: part_227a673527ad408da376da1fd60a87c5]21.6. pareiškėjo pateiktos paraiškos numeris;
[bookmark: part_c0d303cb13ec4372a4b9a938fad06db4]21.7. leidimo galiojimo terminas;
[bookmark: part_0170338e9d4344baac19a9dae1907f97]21.8. leidimo išdavimo data.
[bookmark: part_a37d872ecf7e44bfbc72f1bd82747c9b]22. Kai leidimo turėtojas numato keisti išorinės reklamos (išskyrus ant reklaminio įrenginio pateikiamos trumpalaikės išorinės reklamos) spalvinį ar grafinį vaizdą, jis Savivaldybės administracijai tiesiogiai, per atstumą ar per kontaktinį centrą turi pateikti prašymą, kuriame nurodomas turimo leidimo numeris, jo išdavimo data, ir Aprašo 10.3.4 punkte nurodytą išorinės reklamos spalvinį bei grafinį vaizdą, nekeisdamas anksčiau įrengtos išorinės reklamos dydžio, proporcijų ir konstrukcinio sprendimo.
[bookmark: part_ff5d3dc8a5674b46b8e1138d855e2f5a]23. Aprašo 22 punkte nurodytu atveju už leidimą atsakingas Skyriaus darbuotojas ne vėliau kaip per 3 darbo dienas nuo Aprašo 22 punkte nurodytų dokumentų gavimo įvertina išorinės reklamos spalvinio bei grafinio vaizdo atitiktį Taisyklių reikalavimams ir tiesiogiai, elektroniniu paštu ar per kontaktinį centrą jį derina arba pateikia leidimo turėtojui motyvuotą atsisakymą jį derinti.
[bookmark: part_c2308c9f9c914f21890f47c3f1f5fb74]24. Likus ne mažiau kaip 20 darbo dienų iki leidimo galiojimo termino pabaigos, reklaminės veiklos subjektas, norintis gauti naują leidimą, Savivaldybės administracijai Apraše nustatyta tvarka turi pateikti paraišką, kurioje nurodomas turimo leidimo numeris, jo išdavimo data, ir Aprašo 10 punkte nurodytus dokumentus, kurie pateikiami tik tuo atveju, jei pasikeitė turimam leidimui gauti pateikti dokumentai ir (ar) juose nurodyti duomenys ir (ar) informacija. Leidimas šiame Aprašo punkte nurodytu atveju išduodamas Apraše nustatyta tvarka ir terminais.
[bookmark: part_a48e799cb76e4b318d48c073095c21a0][bookmark: part_b3096883f9d642f3a75db8f914520f32]25. Leidimas neišduodamas, jeigu:
[bookmark: part_02b1185aa56b4468814749c242b50ff6]25.1. pateikiami ne visi, nevisiškai ar neteisingai užpildyti dokumentai leidimui išduoti arba pateikti neteisingi duomenys ir reklaminės veiklos subjektas neįvykdo leidimus išduodančios institucijos reikalavimo per jos nustatytą terminą pašalinti šiuos trūkumus;
[bookmark: part_7486115e1d37409199587aeba8d66d83]25.2. numatoma įrengti išorinė reklama neatitinka Lietuvos Respublikos reklamos įstatyme nustatytų išorinės reklamos įrengimo reikalavimų;
[bookmark: part_f7e1af3ad5054f50b7185eae12355711]25.3. reklaminės veiklos subjektas nesumoka Savivaldybės tarybos nustatytos vietinės rinkliavos.
[bookmark: part_358c08f903ff44eca7edb1692064b263]VI SKYRIUS
ĮSPĖJIMO APIE GALIMĄ LEIDIMO GALIOJIMO PANAIKINIMĄ IR LEIDIMO GALIOJIMO PANAIKINIMO ATVEJAI IR TVARKA
 
[bookmark: part_bf73badfca2941c68c2a4e9c8d705398]26. Leidimo turėtojas įspėjamas apie galimą leidimo galiojimo panaikinimą, jeigu:
[bookmark: part_dd3f86e304af487f8882d51d0998b536]26.1. paaiškėja, kad leidimui gauti buvo pateikti neteisingi duomenys;
[bookmark: part_9ff2496fce534c45a4fc8ae489c1db7b]26.2. išorinė reklama įrengta nesilaikant leidime nurodyto išorinės reklamos įrengimo projekto.
[bookmark: part_24659cd16ea74282a615f4d1dc926a67]27. Apie sprendimą įspėti apie galimą leidimo galiojimo panaikinimą Savivaldybės administracija per 3 darbo dienas nuo sprendimo priėmimo tiesiogiai, per atstumą ar per kontaktinį centrą praneša leidimo turėtojui, nurodo pažeidimus, dėl kurių jis įspėjamas apie galimą leidimo galiojimo panaikinimą, ir, atsižvelgdama į pažeidimų pobūdį ir kitas svarbias aplinkybes, nustato ne trumpesnį kaip 3 darbo dienų terminą pažeidimams pašalinti.
[bookmark: part_05d40a35ca9e43b6a27b32b7b2739655]28. Leidimo turėtojas turi ištaisyti Savivaldybės administracijos nurodytus pažeidimus, dėl kurių buvo įspėtas apie galimą leidimo galiojimo panaikinimą, per Savivaldybės administracijos nustatytą terminą, kuris skaičiuojamas nuo pranešimo apie galimą leidimo galiojimo panaikinimą gavimo dienos. Ištaisęs pažeidimus, leidimo turėtojas turi apie tai tiesiogiai, per atstumą ar per kontaktinį centrą pranešti Savivaldybės administracijai.
[bookmark: part_29dc08a658954128b39054b732df6585]29. Leidimo galiojimas panaikinamas, jeigu:
[bookmark: part_23f199d80e0247a9bc144dca680635bb]29.1. leidimo turėtojas pateikia paraišką panaikinti leidimo galiojimą;
[bookmark: part_842f403c69df45f6b38afd916414e063]29.2. leidimo turėtojas (juridinis asmuo) yra likviduotas ar likviduojamas;
[bookmark: part_69ca714209d44a59ad2cfef9cbc3f61f]29.3. leidimo turėtojas (fizinis asmuo) miršta;
[bookmark: part_8ba838fa5a7c4bebab2d39406700d251]29.4. leidimo turėtojas, įspėjus apie jo leidimo galiojimo galimą panaikinimą, neįvykdo Savivaldybės administracijos reikalavimų pašalinti nurodytus pažeidimus per Taisyklėse nustatytą terminą;
[bookmark: part_8da836e7ecb64b3d8a1d6e5e95c4537f]29.5. pasibaigia šio Aprašo 10.2 ir 10.5 punktuose nurodytuose dokumentuose nustatytas sutikimo galiojimo terminas;
[bookmark: part_aa2c6b3a0a1c4264b232adcadd8daa9d]29.6. leidimo turėtojas nutraukia savo veiklą buveinės pastate arba prekybos ar paslaugų teikimo vietoje, kurioje ar prie kurios įrengta jo iškaba.
[bookmark: part_2e77ef9b38f2482cb50339e425a87e0a]30. Apie sprendimą panaikinti leidimo galiojimą Savivaldybės administracija per 3 darbo dienas nuo sprendimo priėmimo tiesiogiai, per atstumą ar per kontaktinį centrą praneša leidimo turėtojui ir  nurodo leidimo galiojimo panaikinimo priežastis.

VII SKYRIUS
BAIGIAMOSIOS NUOSTATOS
 
[bookmark: part_bbd404dd21444987affa7baea24f5c57]31. Leidimo turėtojas privalo:
[bookmark: part_3b1e079c1d1d41f89582e398643d76d5]31.1. užtikrinti, kad reklama būtų tvarkinga, nesugadinta;
[bookmark: part_9d7f7c82ad44437c8d5c56dbb988cd84]31.2. užtikrinti, kad reklama būtų įrengta pagal leidime nurodytą išorinės reklamos įrengimo projektą;
[bookmark: part_47a5017ece134ce380b2132fd0c94ce5]31.3. užtikrinti, kad nebūtų pažeisti reklamos principai ir bendrieji reikalavimai, nustatyti Lietuvos Respublikos reklamos įstatyme, Taisyklėse ir šiame Apraše;
[bookmark: part_42db6bba13f14cbd99672e9f302f5b5b]31.4. išardyti specialią išorinės reklamos pateikimo priemonę, nukabinti reklamą ir sutvarkyti aplinką, kai pasibaigia leidimo galiojimo terminas ar leidimo galiojimas panaikinamas per 30 darbo dienų nuo leidimo galiojimo termino pabaigos ar leidimo galiojimo panaikinimo dienos terminą, kuris nurodomas leidime ar Savivaldybės administracijos pranešime apie sprendimą panaikinti leidimo galiojimą.
[bookmark: part_6e39b69edf6f47b1a9d42eb848e8ac5f]32. Panaikinus leidimo galiojimą, vietinė rinkliava rinkliavos mokėtojui negrąžinama.
33. Panaikinus leidimo galiojimą ar pasibaigus leidimo galiojimo terminui ir neatlikus 31.4 punkte nurodytų prievolių, seniūnija, kurios teritorijoje įrengta išorinė reklama, organizuoja reklaminio įrenginio išardymo, reklamos nukabinimo ir aplinkos sutvarkymo darbus. Reklaminės veiklos subjektas ne ginčo tvarka sumoka seniūnijos patirtas išlaidas.
 
__________________________
[bookmark: part_f14327ec9bd8480b8ad4d6ad35672132]
 

Leidimų įrengti išorinę reklamą
išdavimo tvarkos aprašo
priedas
 
 
(Paraiškos gauti leidimą įrengti išorinę reklamą forma)
 
_______________________________________________________________
(Pareiškėjo (juridinio asmens) pavadinimas, teisinė forma, kodas / pareiškėjo (fizinio asmens) vardas ir pavardė, asmens kodas
_______________________________________________________________
(juridinio / fizinio asmens buveinės adresas, adresas korespondencijai)
_______________________________________________________________
(telefono ryšio numeris, elektroninio pašto adresas (jeigu pareiškėjas jį turi)
 
 
Šakių rajono savivaldybės
administracijos direktoriui
 
 
PARAIŠKA
GAUTI LEIDIMĄ ĮRENGTI IŠORINĘ REKLAMĄ
 
__________________
(data)
Šakiai
 
 
Prašau išduoti leidimą įrengti išorinę reklamą
_______________________________________________________________
(išorinės reklamos įrengimo adresas, vieta)
_______________________________________________________________
(trumpas išorinės reklamos apibūdinimas)
Išorinės reklamos plotas __________________________________ kv. m.
Reklamos skleidimo laikotarpis_________________(ne ilgiau kaip 10 metų )
Tipinio projekto numeris (jei reklama įrengiama pagal tipinį projektą) _______________________________________________________________
Turimo leidimo numeris, jo išdavimo data (kai baigiasi leidimo galiojimo terminas ir pareiškėjas nori gauti naują leidimą)________________________________________________________
Pareiškėjas yra žemės, statinių, įrenginių ar kitų objektų, ant kurių įrengiama išorinė reklama, savininkas (pažymėti)          taip          ne
Pranešimus siųsti (pažymėti)    tiesiogiai   elektroniniu paštu    per Elektroninius valdžios vartus.
PRIDEDAMA (pažymėti):
1. Žemės, statinių ar kitų objektų, ant kurių įrengiama išorinė reklama, nuosavybės teise ar kitais teisėtais pagrindais valdančio asmens sutikimas, ______ lapai (-ų).
2. Išorinės reklamos įrengimo projektas ( ______ lapai (-ų).
3. ____________________________________________________
       4. ____________________________________________________
Pastabos _________________________________________________
 Esu informuota(-s), kad mano asmens duomenys tvarkomi vadovaujantis BDAR 6 straipsnio nuostatomis (tvarkyti duomenis būtina, kad būtų įvykdyta duomenų valdytojui taikoma teisinė prievolė (Reglamento 6 straipsnio 1 dalies c punktas) arba tvarkyti duomenis būtina siekiant atlikti užduotį, vykdomą viešojo intereso labui arba vykdant duomenų valdytojui pavestas viešosios valdžios funkcijas (Reglamento 6 straipsnio 1 dalies e punktas) arba tvarkyti duomenis būtina siekiant teisėtų duomenų valdytojo interesų (Reglamento 6 straipsnio 1 dalies f punktas).
 
 
	 
	 
	 
	 
	 

	(Pareigos)
	 
	(parašas)
	 
	(vardas ir pavardė)


 
























 * Pasirašydami šią paraišką Jūs patvirtinate, kad esate tinkamai informuotas (-a) apie tai, kad Jūsų asmens duomenų valdytoja yra Šakių rajono savivaldybės administracija (juridinio asmens kodas 188772814, adresas: Bažnyčios g. 4, LT-71115, Šakiai, tel. +370 345 66 121, el. p. savivaldybe@sakiai.lt). Asmens duomenys tvarkomi siekiant išnagrinėti Jūsų teikiamą paraišką gauti leidimą įrengti išorinę reklamą. Tvarkymo pagrindas – tvarkyti būtina siekiant atlikti užduotį, vykdomą viešojo intereso labui, arba vykdant duomenų valdytojui pavestas viešosios valdžios funkcijas. Jūsų duomenys Savivaldybės administracijoje bus saugomi teisės aktų, reglamentuojančių duomenų saugojimo terminus, nustatyta tvarka ir gali būti teikiami tretiesiems asmenims, jeigu tai yra būtina Jūsų paraiškai išnagrinėti, ir asmenims, kurie turi teisę šiuos duomenis gauti teisės aktų nustatyta tvarka. Duomenis privalu pateikti. Priešingu atveju Savivaldybės administracija negalės išnagrinėti Jūsų teikiamos paraiškos ir (ar) suteikti paslaugos. Informuojame, kad Jūs turite teisę kreiptis su prašymu susipažinti su asmens duomenimis, juos ištaisyti, ištrinti, apriboti jų tvarkymą, juos perkelti, taip pat turite teisę nesutikti su duomenų tvarkymu, pateikti skundą Valstybinei duomenų apsaugos inspekcijai (L. Sapiegos g. 17, 10312 Vilnius) ar pasikonsultuoti su Administracijos Duomenų apsaugos pareigūnu el. p. duomenu.apsauga@sakiai.lt.
Daugiau informacijos apie duomenų tvarkymą ir teisių įgyvendinimą rasite www.sakiai.lt


[bookmark: part_be90368153af4744b5ea727a928b85aa]_________________

